Document ID: /roh_data/filtered/Billingualer_Corpus_interleaved-de-rm.jsonl.gz/922

This is a text translated from German to Rumantsch Grischun.
Ausfinanzierung der Kantonalen Pensionskasse: Hilfe aus der Kantonsschatulle für finanzschwache Gemeinden

Die Bündner Gemeinden übernehmen bei der Ausfinanzierung der Kantonalen Pensionskasse einen Anteil von rund 100 Millionen Franken. Zahlreiche Gemeinden mit geringer Finanzkraft werden dadurch allerdings ausserordentlich stark belastet. Für diese Gemeinden hat die Regierung einen besonderen Härteausgleich von insgesamt rund sechs Millionen Franken beschlossen. Übersteigt der Betrag für die Ausfinanzierung der Kantonalen Pensionskasse 50 Prozent jener Einnahmen der Gemeinde, die für die Ermittlung der kommunalen Finanzkraft massgebend sind, profitiert die Gemeinde vom besonderen Härteausgleich. 99 Prozent dieser Gemeinden sind in der Finanzkraftgruppe vier und fünf.

Die sechs Millionen Franken Härteausgleich sind im Budget 2005 enthalten. Sie sollen soweit möglich bereits im März 2005 ausgerichtet werden.

Regierung revidiert Richtlinien und Reglemente im Stipendienbereich

Die Regierung hat die Totalrevision der "Richtlinien für die Ausrichtung von Stipendien" genehmigt. Stipendiengesuche müssen neu jährlich innert eines Monats nach Beginn des Schul- resp. Ausbildungsjahres eingereicht werden. Neu ist ebenfalls, dass für alle Studierenden an Fachhochschulen und höheren Fachschulen - gleich welcher Fachrichtung - derselbe Höchstbetrag für Lehrmittel, Schulmaterial und Gebühren gilt; und die bisher ungleiche Behandlung bei der Stipendierung von sprachlichen Weiterbildungskursen einiger Berufsgruppen wurde ebenfalls aufgehoben. Gleichzeitig wurde auch das "Reglement über die Stipendien für die berufliche Aus- und Weiterbildung" teilrevidiert.

Beide revidierten Erlasse treten - mit Ausnahme der Bestimmung über die Stipendierung von sprachlichen Weiterbildungskursen - rückwirkend auf Beginn des Schuljahres 2004/2005 in Kraft.

Vernehmlassungen an den Bund

- Eidgenössisches Departement für Umwelt, Verkehr, Energie und Kommunikation - Änderung der technischen Verordnung über Abfälle (TVA): Nichtmetallische Schredderabfälle, wie sie bei der Verwertung von Altfahrzeugen und anderen Metallgeräten anfallen, sollen künftig zentral entsorgt werden. Dafür will eine Stiftung eine spezielle Anlage bauen. Um den Betrieb finanzieren zu können müssten die rund 50'000 Tonnen nichtmetallische Schredderabfälle in der Schweiz hier - und nur hier - verarbeitet werden. Dafür ist eine Anpassung an der TVA notwendig. Die Regierung unterstützt mit Anträgen und Anregungen die vorgeschlagene Anpassung der TVA.

Aus Gemeinden und Regionen

- Samedan: Für die Revitalisierung des Auengebiets Cristansains erhält die Gemeinde einen Beitrag von maximal 76'000 Franken. Der Bund übernimmt rund 400'000 Franken. Die Revitalisierung des Auengebiets ist die letzte Etappe des Projekts der Flazverlegung und der ökologischen Aufwertung des Innkanals.

- Cazis: Für den geplanten Neubau einer Sporthalle mit Schwingkeller des Schwingclubs Heinzenberg hat die Regierung einen Kantonsbeitrag von maximal 100'000 Franken in Aussicht gestellt. Die Gesamtkosten belaufen sich auf rund eine Million Franken.

Kantonsbeiträge an verschiedene Institutionen

- Kulturförderung: Die Regierung hat rund 180'000 Franken als Beiträge für insgesamt 15 kulturelle Werke und Veranstaltungen bewilligt.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 21.10.2004

La finanziaziun restanta da la cassa da pensiun chantunala: agid or da la chaschetta chantunala per vischnancas deblas da finanzas

En connex cun la finanziaziun restanta da la cassa da pensiun chantunala surpiglian las vischnancas grischunas ina part da circa 100 milliuns francs. Numerusas vischnancas cun ina pitschna forza finanziala vegnan però engrevgiadas latiers en moda extraordinaria. Per questas vischnancas ha la regenza concludì ina cumpensaziun speziala da l'inegualitad da totalmain circa sis milliuns francs. Sche la summa per la finanziaziun restanta da la cassa da pensiun chantunala surpassa 50 pertschient da quellas entradas da la vischnanca ch'èn decisivas per eruir la forza finanziala communala, profitescha la vischnanca da la cumpensaziun speziala da l'inegualitad. 99 pertschient da quellas vischnancas sa chattan en la gruppa da forza finanziala quatter e tschintg.

Ils sis milliuns francs per la cumpensaziun da l'inegualitad èn cuntegnids en il preventiv 2005. Els duain vegnir pajads - sche pussaivel - gia il mars 2005.

La regenza reveda las directivas ed ils reglaments en il sectur da stipendis

La regenza ha approvà la revisiun totala da las "directivas per il pajament da stipendis". Las dumondas per stipendis ston da nov vegnir inoltradas mintg'onn aifer in mais suenter che l'onn da scola resp. da scolaziun ha cumenzà. Nov è er che per tut las studentas e per tut ils students da scolas autas professiunalas e da scolas spezialisadas superiuras - independentamain dal sectur spezial - vala il medem import maximal per meds d'instrucziun, per material da scola e per taxas. Abolì è er vegnì il tractament inegual d'enfin uss en connex cun conceder stipendis per curs da furmaziun supplementara linguistica da tschertas gruppas professiunalas. Il medem mument è er vegnì revedì parzialmain il "reglament per ils stipendis per la scolaziun professiunala e supplementara".

Domadus relaschs revedids entran en vigur - cun excepziun da la disposiziun per conceder stipendis per curs da furmaziun supplementara linguistica - retroactivamain per il cumenzament da l'onn da scola 2004/2005.

Consultaziuns a la confederaziun

- Departament federal per ambient, traffic, energia e communicaziun - midada da l'ordinaziun tecnica davart ils ruments (OTR): Ruments manizzads betg metallics sco ch'els resultan da l'explotaziun da vehichels vegls e d'auters apparats da metal, duain en il futur vegnir dismess en moda centrala. Per quai vul ina fundaziun construir in implant spezial. Per pudair finanziar il manaschi stuessan las circa 50'000 tonnas da rument manizzà betg metallic da la Svizra vegnir elavuradas qua e mo qua. Per quai è necessaria in'adattaziun da la OTR. La regenza sustegna cun dumondas e propostas l'adattaziun proponida da la OTR.

Da vischnancas e regiuns

- Samedan: Per revitalisar la zona umida da Cristansains survegn la vischnanca ina contribuziun chantunala da maximalmain 76'000 francs. La confederaziun surpiglia circa 400'000 francs. La revitalisaziun da questa zona umida è l'ultima etappa dal project per spustar il Flaz e per augmentar la valur ecologica dal chanal da l'En.

- Cazas: Per la construcziun nova planisada d'ina halla da sport cun in tschaler da lutga per il club da lutga da la Mantogna ha la regenza garantì ina contribuziun chantunala da maximalmain 100'000 francs. Ils custs totals muntan a circa in milliun francs.

Contribuziuns chantunalas a differentas instituziuns

- Promoziun da la cultura: Var 180'000 francs ha la regenza concedì sco contribuziuns per totalmain 15 ovras ed occurrenzas culturalas.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 21.10.2004